ru ru ru pl en ru uk bg ru ru ru bg ru en bg bg bg ru ru bg ru ru be bg bg bg ru ru ru bg bg bg bg bg bg bg en en en en bg en en en en bg en en en en fa en en en en de en bg de en en pl
place for food photography, recipes and travel
По света и у нас
Разбираш, че пролетта е настъпила, когато масичките на заведенията останат навън за постоянно, когато веспите окупират тротоарите, когато мартениците завземат дърветата, а парковете станат не дотам приятно място за посещение. За да разнообразим и презаредим решаваме да се разходим до Железница и да хванем някои от туристическите пътеки. Намира се само на 23 км от София, а възможностите за разходка са много.
Пътят криволичи нагоре. Колата се движи бавно след камион натоварен до предела. Не възразявам. Поглеждайки назад виждам София в ниското. Красиво е. Гледката е пищна. Въпреки че е слънчево, духа силен вятър. Напълно в стила на неподготвените туристи с малко дете се отказваме още на пристигане. За да се възнаградим подобаващо след несъстоялата се разходка, сядаме в бистро Sage за обилен обяд.
Без никаква връзка рецепта за кокосови сладки. Разкошни. Направих няколко дози, защото много бързо сладките се превърнаха в трохи.
3/4 чаша масло (на стайна температура)
1 чаена чаша захар
1/2 чаша кисело мляко
2/3 чаша кокосови стърготини
50 гр. настърган шоколад (аз използвах млечен)
2 1/2 чаши брашно
1. Загрейте фурната на 175 C.
2.  В купа смесете разтопеното масло и захарта, докато се образува пухкава смес. Добавете яйцето и киселото мляко, и разбъркайте добре. Остържете стените на купата, ако е останала смес по тях.
3. Добавете кокосовите стърготини и настъргания шоколад. Накрая добавете брашното, бакпулвера и солта.
4. За да се получат еднакво големи курабии използвайте лъжица за сладолед, за да оформите топчета (ако нямате използвайте две малки лъжички за кафе). Поставете върху тава с хартия за печене и оставете в хладилник за 15 минути.
5. Печете се в предварително загрята фурна за 20 минути или докато ръбовете покафенеят.
6. Извадете от фурната и оставете се да се охладят в продължение на 5 минути.
March 21, 2014 at 20:07
Красота! Обожавам кокос, тези бисквити трябва да се пробват… 🙂
March 28, 2014 at 09:52
чудно настроение 🙂 малкият е много сладък, особено снимката с ръчичката ♥
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.